Jeg har i april bestilt en telefon i Elgiganten Kolding. Jeg blev oplyst om at telefonen skulle komme en gang sidst i april. Efter lang ventetid og en del opkald til deres kundeservice, fik jeg besked om leverings datoen. På datoen får jeg intet oplyst om hvornår telefonen kunne afhentes i butikken og ringer derefter igen til kundeservice. Leveringsdatoen er IGEN ændret, uden advarsel, men efter 1 1/2 måneds ventetid og en del utilfredshed/utålmodighed tager jeg ud i butikken. På den nye angivne leveringsdato. Da jeg kommer ud i butikken får jeg fortalt at der var gået rod i systemet og derfor var intet bestilt til mig. Men får dog en telefon bare i en anden farve end jeg havde bestilt. Det var den mindste detajle, men utroligt at man giver 6500kr for noget og så må 'nøjes' med en anden farve. Men det skal ikke være farven der skiller vandene overhovedet. Det tager dem 2 timer at udlevere min telefon, pga. en anden medarbejder der havde lavet rod i kvitteringen. I 2 timer måtte mine forældre og jeg stå at kigge på mens den ene lavede mere rod en den anden. Jeg blev afspist med et cover som undskyld, som så viser sig at være et helt forkert cover da jeg kommer hjem. Så måtte vi ud igen nogle dage efter og få byttet coveret. Den dag havde de ikke det cover jeg skulle have, ikke at det overraskede mig med den oplevelse jeg allerede havde haft. Sælgeren har et cover på lageret i blå, telefonen jeg havde fået var guld og originalt havde jeg bestilt begge i hvid. Jeg takkede pænt nej tak fordi jeg ikke ville have et cirkus af farver, som jeg allerede følte at guld telefonen var. Han bestiller så et nyt guld cover og jeg får beskeden at det skulle ankomme til min adresse først i juni. Det er i dag d. 15 juni og jeg har stadig ikke set det cover. 
3. Problem opstår da jeg får mine papirer fra tdc. Jeg havde købt telefonen med tdc for at spare 1000kr. Jeg var blevet lovet den dag jeg bestilte telefonen at jeg ville få dobbelt op på data i min pakke. Men på papirerne fra tdc står der intet om det og ydermere havde sælgeren bestilt et nyt nr til mig. Hvilket jeg ikke ønskede! Jeg ringer til tdc og de sender mig ud i elgiganten. Så afsted en gang til. Sælgerne får den gang styr på tingene, men jeg bliver igen afspist med 100kr til transport. Det skal lige siges at vi ikke bor i kolding men faktisk har 50kms kørsel til elgiganten. Var bestemt taknemlig for de 100kr, det var bedre end ingenting dog stadig ikke nok til at dække både den tid og de penge vi havde brugt på elgiganten. Men endelig var jeg nogenlunde tilfreds! 
Så sker der uheldige at jeg laver selvforskyldt skade på telefonen, heldigvis havde jeg investeret i en forsikring. Jeg havde dog ingen information fået om den forsikring og slet ikke fået information om at forsikringen kun dækkede totalskade EN gang. Nu skal jeg have en ny telefon og skal betale en forsikring igen. Jeg snakkede med fra kundeservice og hun sagde at stort de fleste ting blev anset som totalskade. Så nem måde for jer at tjene penge! Men kan slet ikke beskrive hvor skuffet jeg er over den behandling jeg fik af den sælger der skulle sørge jeg fik en ny telefon. Da jeg klagede over den manglende information blev han decideret vred på mig. Han hævede stemmen på en ubehagelig måde og var nærmest ved at tvinge mig til at betale en ny forsikring. Han fortalte mig at det ville gå ca en uge før jeg får den nye telefon. Men hvordan skal jeg kunne stole på det nu? 
Jeg er grundigt træt af de her gentagne oplevelser jeg har fået hos jer. Når jeg klager over tingene bliver i sure, så hvordan har i tænkt jer at blive bedre til kundeservice? Den ene medarbejder et værre end den anden og hvis der endelig er en dygtig medarbejder, så ødelægger de andre det for den person. 
Jeg sidder med en følelse af at i egentlig er ligeglade med de personer der køber jeres ting. En ting er sikkert, jeg køber aldrig noget i elgiganten igen!